open-index/open-wikipedia-markdown huggingface dataset:
Kloorimetyylimetyylieetteri

**Kloorimetyylimetyylieetteri** (C2H5ClO) on kloorattuihin eettereihin kuuluva orgaaninen yhdiste. Ainetta käytetään orgaanisessa synteeseissä ja polymeeriteollisuudessa.

## Ominaisuudet
Kloorimetyylimetyylieetteri on huoneenlämpötilassa kirkas pistävänhajuinen neste. Yhdiste reagoi veden kanssa, mutta liukenee orgaanisiin liuottimiin kuten etanoliin, dietyylieetteriin ja asetoniin. 

Kloorimetyylimetyylieetteri ärsyttää voimakkaasti hengitysteitä, ihoa ja silmiä. Aineelle altistumisesta voi seurata hengenahdistusta, huonovointisuutta, ihon ja silmien syöpymisvammoja ja nieltynä aine aiheuttaa voimakkaita kipuja, kouristuksia ja jopa šokin. Yhdisteen on todettu olevan ihmiselle karsinogeeninen eli syöpää aiheuttava. Tämän vuoksi kloorimetyylimetyylieetteriä saa Suomessa käyttää vain tutkimustarkoituksiin.

## Valmistus ja käyttö
Ensimmäisenä käytetty tapa valmistaa kloorimetyylimetyylieetteriä on formaldehydin, metanolin ja vetykloridin välinen reaktio. Tämä reaktio tuottaa kuitenkin sivutuotteena hyvin karsinogeenista ja myrkyllistä bis(kloorimetyyli)eetteriä. Muita tapoja valmistaa yhdistettä on dimetoksimetaanin ja asetyylikloridin välisellä reaktiolla tai metoksietikkahaposta.

Kloorimetyylimetyylieetteriä käytetään liittämään primäärisiin ja sekundäärisiin alkoholeihin suojaryhmäksi metoksimetyyliryhmä. Tertiääriset alkoholit eivät reagoi yhdisteen kanssa ja niiden suojaamiseen tarvitaan jodimetyylimetyylieetteriä, jota voidaan valmistaa kloorimetyylimetyylieetteristä. Yhdistettä voidaan käyttää myös fenolien, karboksyylihappojen amiinien, β-ketoesterien ja tiolien suojaamiseen. Yhdiste reagoi myös eräiden aromaattisten orgaanisten molekyylien kanssa alkyloiden ne. Esimerkiksi valmistettaessa ioninvaihtoon tarvittavia hartseja kloorimetyylimetyylieetteri reagoi polystyreenin kanssa Lewis-hapon kuten alumiini- tai sinkkikloridin katalysoimana kloorimetyloidun johdannaisen.

## Lähteet
J. A. Mäki

**Jyrki Anselmi Mäki** tunnetaan yleensä nimellä **J.A. Mäki** (s. 28. marraskuuta 1962 Pyhäntä) on suomalainen laulaja ja kuvataiteilija. Hän esiintyy Radiopuhelimet-yhtyeen laulajana ja on julkaissut kaksi sarjakuvaromaania Like Kustannuksen kautta. Mäen esikoisalbumi *[[Hermolomamatka]]* (2011) oli vuonna 2012 Sarjakuva-Finlandiaehdokkaana.  

Mäki on sivuhenkilönä Juha Hurmeen romaanissa *Hullu*. Mäki julkaisi ensimmäisen sooloalbuminsa *[[Aavaa]]* maaliskuussa 2019. Toinen albumi *[[Syys (albumi)|Syys]]* julkaistiin 2022. 

## Tuotanto
### Kirjat
* 
* 
*  (ilmestyy elokuussa)

### Albumit
* 
* 

## Lähteet

## Aiheesta muualla
* Jyrki A. Mäen kotisivu
* J. A. Mäki Facebookissa
835 Naval Air Squadron

**835 Naval Air Squadron** (**835 NAS**) oli Britannian Kuninkaallisen laivaston ilmavoimien lentolaivue, joka perustettiin alun perin helmikuussa 1942 torpedopommitus- ja tiedusteluyksiköksi kalustonaan Fairey Swordfishit. Kesäkuussa 1943 laivueeseen liitettiin kuusi Hawker Sea Hurricanea hävittäjälentueena. Hurricanet vaihdettiin syyskuussa 1944 Grumman Wildcateiksi, joka olivat palveluskäytössä yksikön lakkautukseen 1. huhtikuuta 1945 saakka.

## Palvelus
Laivue koottiin ensimmäisen kerran 15. tammikuuta 1942 Eastleighissä, mistä se siirrettiin Jamaikalle. Laivue perustettiin virallisesti Palisadoesissa 15. helmikuuta torpedopommittajatiedustelulaivueena kalustonaan neljä Fairey Swordfish I -lentokonetta. Lennettyään pohjoiseen Norfolkiin Virginiaan laivue siirtyi *HMS Furiousille* Britteinsaarille siirtoa varten. Laivueen vahvuus nostettiin toukokuussa kuuteen lentokoneeseen. Marraskuussa laivueen kalusto vaihdettiin Swordfish II -koneiksi ja se siirrettiin *HMS Activitylle* lentotukialuskoulutukseen. Huhtikuussa 1943 laivue siirtyi *HMS Battlerille* saattuepalvelukseen ja hieman myöhemmin lentokoneiden määrää kasvatettiin, kun laivue vastaanotti kolme Swordfishiä ja laivueeseen perustettiin uusi hävittäjälentue. Hävittäjälentueen kalustona oli kuusi Sea Hurricane II -hävittäjää, jotka siirrettiin 804 laivueesta. Marraskuussa laivue siirtyi *HMS Chaserille*, mistä se siirrettiin vuoden lopulla *HMS Nairanalle*.

Tammikuussa ja helmikuussa 1944 laivue kohtasi joitakin akselivaltojen koneita suojatessaan Jäämeren saattueita. Laivueeseen liitettiin maalis-huhtikuussa kolme 784 laivueen Fulmaria, kunnes toukokuussa laivueen vahvuus nostettiin kahteentoista Swordfishiin. Laivue ilmoitti Atlantin saattueita suojatessaan pudottaneensa kaksi Junkers Ju 290 -konetta touko-kesäkuussa ja heinäkuussa laivue vastaanotti Swordfish III -koneen. Laivueen Sea Hurricanet vaihdettiin neljään Wildcat VI:een ja laivue siirtyi Atlantilta suojaamaan Jäämeren saattueita, jossa se hyökkäsi kahta sukellusvenettä vastaan ja ampui alas neljä viholliskonetta. Oltuaan maaliskuussa 1945 Rovdan alueella Trondheimin edustalla laivue palasi Hatstoniin, jossa se lakkautettiin 31. maaliskuuta. Laivueen hävittäjälentue liitettiin 821 laivueeseen.

## Päälliköt
Laivueenpäällikköinä olivat:
*Johnstone, M 15. helmikuuta - 28. huhtikuuta 1942
*Lang, J. R. 28. huhtikuuta - 15. syyskuuta 1942
*Waller, W. N. 15. syyskuuta 1942 - 2. joulukuuta 1943
*Miller, T. T. 2. joulukuuta 1943 - 17. helmikuuta 1944
*Barringer, E. E. 17. helmikuuta - 12. elokuuta 1944
*Jones, F. V. 12. elokuuta 1944 - 15. tammikuuta 1945
*Godley, J. R. 15. tammikuuta - 31. maaliskuuta 1945

## Lähteet

*
*
*

### Viitteet
Storyfilmi

**Story Filmi Oy** (usein myös **Storyfilmi**, **StoryFilmi** tai **Storyfilms**) on suomalainen mainos- ja muihin tilauselokuviin sekä myöhemmin myös televisio-ohjelmatuotantoon erikoistunut tuotantoyhtiö. Sen perustivat Paul Brück, Erkki Kivi ja Juha Tapaninen vuonna 1978.

Storyfilmi oli 1980–1990-luvuilla yksi Suomen suurimmista mainoselokuvayhtiöistä, jonka piiriin kuuluivat 1980-luvun lopulla emoyhtiön lisäksi oma äänilevystudio, mainosvalokuvaamo, yritysvideoyksikkö sekä toimintaa Suomen lisäksi myös Tanskassa. Storyfilmin osakkeilla käytiin kauppaa Arvopaperipörssin OTC-listalla. Suomen 1990-luvun alun lamavuosina Storyfilmi joutui taloudellisiin vaikeuksiin, mutta omistajat perustivat uuden samannimisen yhtiön 1993.

Sekä mainoselokuvissa että yritysvideoissa Storyfilmin tekijät pyrkivät uudistamaan kerrontaa korostamalla tarinan merkitystä ja kuluttajanäkökulmaa pelkän itsekehun sijasta. Yhtiön tuottamiin mainoselokuviin kuuluivat Valion *Maitoa maalta* (1982) ja *[[Kari Grandi]]* (1970-luvun puolivälistä lähtien) sekä Elovenan *[[Rekkamies]]* (1986). Storyfilmin yritys- ja tiedotusvideoasiakkaisiin kuuluivat Suomen valtio, monet suomalaiset suuryritykset ja Taloudellinen tiedotustoimisto (Inforfilm).  

Vuonna 1998 Erkki Kivi luopui osakkuudestaan, jolloin Tapaninen osti Storyfilmin kokonaan itselleen ja nimitti toimitusjohtajaksi Ari Lohenojan. Storyfilmi alkoi tuottaa myös televisio-ohjelmia, kuten *[[Aaken ja Sakun kesäkeittiö]]* ja *[[Iskelmäprinssi]]*.

Juha Tapanisen jäätyä yhtiöstään sairauseläkkeelle ja kuoltua 2013 Story Filmi Oy:n toiminta on hiipunut.

## Lähteet

## Aiheesta muualla
*
* Vanhan Story Filmin yhtiö- ja osakehistoriaa Pörssitiedossa
836 Naval Air Squadron

**836 Naval Air Squadron** (**835 NAS**) oli Britannian Kuninkaallisen laivaston ilmavoimien lentolaivue, joka perustettiin alun perin maaliskuussa 1942 torpedopommitus- ja tiedusteluyksiköksi kalustonaan Fairey Swordfishit. Euroopan sotatoimien päätyttyä laivue lakkautettiin heinäkuussa 1945.

## Palvelus
Laivue koottiin 1. helmikuuta 1942 Eastleighissä ja se perustettiin virallisesti torpedopommittajatiedustelulaivueena Jamaikalle siirron jälkeen Palisadoesissa 1. maaliskuuta kalustonaan kuusi Fairey Swordfish I -lentokonetta. Kesäkuussa laivue siirtyi *HMS Biterillä* Britteinsaarille, missä sen koulutus jatkui. Tammikuussa 1943 laivue liitettiin rannikkojoukkoihin toimimaan yölentoyksikkönä Kanaalin alueella. Maaliskuussa laivue varustettiin Swordfish II -konein ja se siirrettiin Machrihanishiin, jossa se oli operatiivisena reservinä. Laivueen esikunta siirtyi kesäkuussa Maydowniin.

Laivue osoittautui tehokkaaksi torjuttaessa Saksan laivaston sukellusveneiden aiheuttamaa uhkaa saattueille ja 13. elokuuta laivueen vahvuus nostettiin 27 Swordfishiin ja kahteen Walrus-lentoveneeseen liittämällä siihen 833 ja 834 laivueet, jotka olivat olleet Machrihanishissa. Walrusit poistettiin pian laivueen vahvuudesta ja laivue vastasi sen jälkeen pääasiassa MAC-alusten lentueista, joissa oli yleensä kolme tai neljä lentokonetta.

Tammikuussa 1944 loppuosa 833 laivueesta oli sulautettu ja laivue johti yhdessä Alankomaiden 860 laivueen kanssa 83 lentokonetta, jotka oli pääosin sijoitettu yhdeksälletoista MAC-alukselle. Alusten ollessa Kanadassa lentokoneet olivat Dartmouthissa. New Yorkissa koneet eivät siirtyneet maihin. Sukellusveneiden aiheuttaman uhan pienentyessä laivueen vahvuus rupesi laskemaan ja helmikuussa 1945 siihen kuului ainoastaan 30 lentokonetta. Saman aikaisesti laivueen vahvuuteen saapuivat ensimmäiset Swordfish III -koneet, mutta Euroopan sotatoimien päätyttyä laivueen merkitys oli olematon. Laivueen koneet siirrettiin Bartoniin romutettavaksi. Laivue lakkautettiin 29. heinäkuuta 1945 Maydownissa.

## Päälliköt
Laivueen päällikköinä olivat:
*Crawford, J. A. 1. maaliskuuta - 9. heinäkuuta 1942
*Slater, R. W. 9. heinäkuuta 1942 - 29. kesäkuuta 1944
*Callander, J. R. C. 29. kesäkuuta 1944 - 5. maaliskuuta 1945
*Sheffield, F. G. B. 5. maaliskuuta - 29. heinäkuuta 1945

## Lähteet
*
*
*

### Viitteet
851 Naval Air Squadron

**851 Naval Air Squadron** (**851 NAS**) oli Britannian Kuninkaallisen laivaston ilmavoimien lentolaivue, joka perustettiin alun perin lokakuussa 1943 MAC-alusyksiköksi. Euroopan sotatoimien päätyttyä laivue lakkautettiin heinäkuussa 1945. Laivue perustettiin uudelleen osana Australian asevoimia 3. elokuuta 1954 ja se lakkautettiin 1984.

## Palvelus
Laivue perustettiin 1. lokakuuta 1943 Squantumissa torpedopommittajatiedustelulaivueena kalustonaan kaksitoista Avenger I -torpedopommittajaa. Se siirrettiin tammikuussa 1944 *HMS Shahille* Intian valtamerelle siirtymistä varten. Laivueeseen liitettiin Wildcat-lentue huhtikuussa ja elokuun aikana laivue hyökkäsi kolmea sukellusvenettä vastaan. Helmikuussa 1945 lentotukialus oli huollettavana Durbanissa, joten laivue siirrettiin maihin Stamford Hilliin ja sen hävittäjälentue lakkautettiin. Huhti-toukokuussa laivueen koneet iskivät Burman rannikkokohteisiin ja 15. toukokuuta Japanin keisarillisen laivaston risteilijää ja hävittäjää vastaan laivueen ollessa tilapäisesti sijoitettuna *HMS Emperorille*. Japanin antauduttua laivue palasi *HMS Shahin* mukana Britteinsaarille, jossa se lakkautettiin 7. lokakuuta Gourockissa.

Laivueen numero siirrettiin sodan jälkeen Australian laivastolle ja laivue perustettiin uudelleen sukellusveneentorjuntakoulutuslaivueena Nowrassa 3. elokuuta 1954 kalustonaan Firefly AS.6 -koneet. Laivue kuitenkin lakkautettiin jo 13. tammikuuta 1958.

Australian laivasto perusti laivueen uudelleen 2. syyskuuta 1968 sekalaivueena, jonka tehtäviin kuuluivat sukellusveneidentorjuntakoulutus, laivaston huolto, VIP kuljetukset ja yhteyslennot. Laivueen kalustona oli Tracker, C-47 ja HS.748 -koneita. Yhdysvaltain laivaston mukainen merkintä VC-851 otettiin käyttöön 1969. Vuodesta 1974 alkaen laivue lähetti osaston Broomeen rannikko- ja kalastuksen valvontaan. Lentokonesuojan tulipalon jälkeen laivue varustettiin S-2G Tracker -konein ja helmikuussa 1981 laivue aloitti öljynporauslauttojen suojauksen Bassinsalmessa. Laivueeseen liitettiin 2. heinäkuuta 1982 VC-816 ja se jatkoi palvelustaan kalustonaan kuusi S-2G Tracker ja kaksi HS.748-konetta. Laivue lakkautettiin 31. elokuuta 1984.

## Päälliköt
Laivueenpäällikköinä olivat:
*Tuke, A. M. 1. lokakuuta 1943 &ndash;
*Fuller, M. T. 15. syyskuuta 1944 &ndash; 7. lokakuuta 1945
*Johns, D. C. 3. elokuuta 1954 &ndash;
*Scott, D. F. C. 3. elokuuta 1956 &ndash;
*Wade-Brown, J. M. 12. elokuuta 1957 &ndash; 13. tammikuuta 1958
*Lea, R. R. M. 2. syyskuuta 1968 &ndash;
*Findlay, H. C. D. 20. huhtikuuta 1970 &ndash; 

## Lähteet
*
*
*

### Viitteet
Vasilije Micić

**Vasilije Micić** (, s. 13. tammikuuta 1994 Kraljevo) on serbialainen koripalloilija.

## Ura
### Seurajoukkueet
Micić aloitti koripallon OKK Belgradin juniorijoukkueissa vuonna 2002 ja pelasi seuran juniorijoukkueissa vuoteen 2006 asti. Kauden 2006–2007 hän vietti KK Crvena zvezdan juniorijoukkueissa, joista hän siirtyi vuosiksi 2007–2010 FMP Železnikin juniorijoukkueisiin.

Kaudeksi 2010–2011 Micić siirtyi KK Mega Vizuraan, jonka paidassa hän myös debytoi samana kautena Serbian koripalloliigassa. Ensimmäisellä pääsarjakaudellaan hän teki keskimäärin 8,5 pistettä ja antoi 2,8 syöttöä ottelua kohden. Kautena 2011–2012 hän joutui olemaan valtaosasta otteluista sivussa polvivamman vuoksi. Maaliskuussa 2014 hän päätti ilmoittautua vuoden  . Philadelphia 76ers varasi Micićin kesällä 2014 NBA:han varausnumerolla 54.

Kaudelle 2014–2015 Micić siirtyi saksalaiseen Bayern Müncheniin kaksivuotisella sopimuksella. Joulukuussa 2015 hänet vuokrattiin Crvena zvezdalle loppukaudeksi. Kaudeksi 2016–2017 hän teki sopimuksen turkkilaisen Tofaş Bursan kanssa.

Kauden 2017–2018 Micić edusti liettulaista BC Žalgirista, jonka kanssa hän voitti maan mestaruuden sekä cup-mestaruuden. Kauden päätteeksi hän teki pelaajasopimuksen Anadolu Efesin kanssa. Hän voitti joukkueen kanssa Euroliigan kaudella 2020–2021 ja hänet valittiin kauden arvokkaimmaksi pelaajaksi. Micić ja Efes voittivat toistamiseen Euroliigan kaudella 2021–2022. Micić valittiin lopputurnauksen arvokkaimmaksi pelaajaksi.

Micić teki kaudeksi 2023–2024 monisopimuksen NBA-seura Oklahoma City Thunderin kanssa. Hänet kaupattiin kuitenkin kesken kauden Thunderista Charlotte Hornetsiin.

### Maajoukkue
Micić edusti maansa juniorimaajoukkueita jo alle 16-vuotiaiden joukkueista alkaen. Hän saavutti EM-hopeaa alle 18-vuotiaiden EM-kilpailuista vuonna 2011 sekä MM-hopeaa alle 19-vuotiaiden MM-kilpailuista vuonna 2013. Hänet valittiin myös vuoden 2013 nuorten MM-turnauksen tähdistöjoukkueeseen.

Micić pelasi ensimmäiset aikuisten arvokisansa vuonna 2013, jolloin hän edusti Serbiaa EM-kilpailuissa. Hän teki turnauksessa keskimäärin 4,4 pistettä ottelua kohden. Vuoden 2017 EM-kilpailuissa hän kuului Serbian hopeajoukkueeseen. Hän edusti Serbiaa myös MM-kilpailuissa 2019 ja EM-kilpailuissa 2022. Micić oli voittamassa olympiapronssia Pariisissa 2024.

## Lähteet

## Aiheesta muualla

*Adrianmeren liigan pelaajaprofiili  
*Euroliigan pelaajaprofiili
Kemiönsaaren musiikkijuhlat

**Kemiönsaaren Musiikkijuhlat** () on vuosittain heinäkuun puolivälissä järjestettävä kamarimusiikkifestivaali. Kauniissa Lounais-Suomen saaristossa sijaitsevan Kemiönsaaren seitsenpäiväisellä festivaalilla esiintyy sekä kotimaisia että ulkomaisia huippumuusikoita.

Festivaalin perustivat vuonna 1999 suomalainen pianisti Martti Rautio ja viulisti Katinka Korkeala. Katinka toimi taiteellisena johtajana jakaen pestin kaksoissisarensa viulisti Sonja Korkealan kanssa vuosina 2008–2019. Vuodesta 2020 lähtien taiteellisena johtajana on toiminut Sonja Korkeala. Toiminnanjohtajana on vuodesta 2009 lähtien toiminut Jukka Mäkelä.

Kemiönsaaren Musiikkijuhlat tilaa vuosittain tilausteoksen suomalaiselta säveltäjältä. Teoksia on tilattu ja kantaesitetty mm. seuraavilta säveltäjiltä: Aulis Sallinen, Kalevi Aho, Jouni Kaipainen ja Einojuhani Rautavaara.

Konsertit järjestetään paikallisissa kirkoissa, kartanoissa ja ruokapaikoissa. Konsertteja isännöivät mm. Sandön ja Söderlångvikin kartano. Söderlångvik on aikoinaan kuulunut suomalaiselle mesenaatille, Amos Andersonille. Saaristolaisruokaa musiikin ohella tarjoavat Westers ja Labbnäsin lomakoti. Konserttipaikkoina toimivat myös keskiaikaiset Kemiön kirkko ja Sauvon kirkko, pienemmät  Dragsfjärdin kirkko, Västanfjärdin uusi kirkko ja Västanfjärdin vanha kirkko sekä Karunan kirkko.

Kemiönsaaren Musiikkijuhlat kuulu Finland Festivals -ketjuun.
 
## Lähteet
Carlos Strandberg

**Carlos Strandberg** (s. 14. huhtikuuta 1996 Ruotsi) on ruotsalainen jalkapalloilija, joka edustaa Turkin Superliigassa pelaavaa Hatayspor. Hän on pelipaikaltaan hyökkääjä. Hän on pelannut myös Ruotsin nuorisomaajoukkueissa.

## Ura
### Seurajoukkueura
Mosambikilaisen sukutaustan omaava Strandberg aloitti ammattilaisuransa vuonna 2011 Hisingsbackan joukkueessa seitsemännessä divisioonassa 15-vuotiaana. Hän siirtyi vuonna 2012 BK Häckeniin, jossa hän teki debyyttinsä aikuisten joukkueessa vuonna 2013. Strandberg pelasi seuran paidassa 30 ottelua ja teki yhdeksän maalia. Kesällä 2014 Strandberg oli aikeissa siirtyä Dortmundiin, mutta lääkärintarkistus epäonnistui. Helmikuussa 2015 Strandberg siirtyi Venäjän valioliigaan TsSKA Moskovaan. Syksyllä 2015 hän meni lainalle FC Uraliin, mutta siellä hän pelasi vain kahdessa ottelussa. Maaliskuussa 2016 Strandberg meni taas lainalle, tällä kertaa takaisin kotimaahan, AIK:hon. Kaudella 2016 Strandberg iski 7 maalia 12 otteluissa Allsvenskanissa. Tammikuussa 2017 Strandberg kirjoitti jälleen sopimuksen ulkomaille, tällä kertaa Belgiaan Club Bruggeen. Sopimus oli nelivuotinen, mutta lyhyen lainan Westerloossa jälkeen Malmö FF osti Strandbergin takaisin Ruotsiin. Kahden vuoden kuluttua oli taas edessä laina, tällä kertaa Örebro SK:hon. Syksyllä 2019 Strandberg muutti saudiseuraan Al-Hazemiin, ensin lainalla ja myöhemmin tuli oikea siirto. Myös Al-Hazemissa Strandberg lainattiin toiseen seuraan, tällä kertaa Abha:an samassa liigassa. Kausi Abhassa oli Strandbergin parhaita. Vuonna 2022 hän siirtyi Qatarin Al-Sailiya SC:hen, missä hän teki 12 maalia kaudessa. Otteet Lähi-idässä vakuuttivat turkkilaisseura Hataysporian, ja Strandberg teki sopimuksen Antakyan rannan lähellä sijaisevaan seuraan. Hatayspor oli hänen uransa kolmastoista seura.

### Maajoukkueura
Strandberg valittiin edustamaan Ruotsia alle 17-vuotiaiden MM-kisoihin 2013. Kisoissa Ruotsi voitti pronssia ja Strandberg teki yhden maalin, pronssiottelussa Argentiinaa vastaan. Vuonna 2013 hän teki myös debyyttinsä alle 19-vuotiaiden maajoukkueessa, jota hän edusti vuoteen 2015 asti tehden 13 ottelussa neljä maalia. Kesäkuussa 2015 Strandberg debytoi alle 21-vuotiaissa tehden avausottelussaan heti kaksi maalia. Strandberg ei ole vielä saanut kutsun Ruotsin A-maajoukkueeseen.

## Lähteet
* http://www.transfermarkt.co.uk/en/carlos-strandberg/profil/spieler_252689.html
Mario Petri

**Mario Petri** (oikealta nimeltään *Mario Pezzetta*, 21. tammikuuta 1922 Perugia – 26. tammikuuta 1985 Città della Pieve) oli italialainen oopperalaulaja ja elokuvanäyttelijä.

Petri aloitti oopperalaulajana työskennellen muun muassa Herbert von Karajanin ja Maria Callasin kanssa. Hän esiintyi myös televisiossa ja teki lyhyen mutta intensiivisen uran peplum- ja seikkailuelokuvien näyttelijänä. Hänen ensimmäinen elokuvansa oli *[[Tataarien kuningatar]]* (*La regina dei Tartari*) vuonna 1960. Tukeva, kiharatukkainen ja parrakas Petri esitti yleensä elokuvien roistoja.

## Ohjelmisto
Mozart
*Figaro/ Le Nozze di Figaro
*Don Giovanni/ Don Giovanni
*Sarastro/ Die Zauberflöte

Monteverdi
*Seneca/ L'incoronazione di Poppea

Paisiello
*Don Basilio/ Il barbiere di Siviglia

Pergolesi
*Count Robinson/ La cambiale di matrimonio

Cherubini
*King Creon/ Medea (Cherubini)

Galuppi
*Don Tritemio/ Il filosofo di campagna

Rossini
*Mustafa/ L'italiana in Algeri
*Don Basilio/ Il barbiere di Siviglia
*Don Magnifico/ La cenerentola
*Mose/ Mosè in Egitto
*Assur/ Semiramide

Donizetti
*Duke Don Alfonso/ Lucrezia Borgia

Verdi
*Pagano/ I Lombardi alla prima crociata
*Macbeth/ Macbeth
*Massimiliano/ I masnadieri
*
Jacopo Fiesco/ Simon Boccanegra
*Renato/ Un ballo in maschera
*Rodrigo, Marchese di Posa/ Don Carlos
*Ramfis/ Aida

Puccini
*Jack Rance/ La fanciulla del west

Ponchielli
*Alvise/ La Gioconda

Boito
*Simon Mago/ Nerone

Debussy
*Arkel/ Pelléas et Mélisande

Pizzetti
*Agamennone/ Clitennestra

## Elokuvia
* *[[Herkules – Atlantiksen valloittaja]]*, 1961
* *[[Giulio Cesare contro i pirati]]*, 1962
* *[[Akhilleus – voittamaton soturi]]*, 1962
* *[[L’eroe di Babilonia]]*, 1963
* *[[Venetsian pyöveli]]*, 1963
* *[[Sandokan contro il leopardo di Sarawak]]*, 1964
* *[[Ercole contro i tiranni di Babilonia]]*, 1964
* *[[Golia alla conquista di Bagdad]]*, 1965

## Lähteet

## Aiheesta muualla
* 
*
Bernardo Ribeiro

**Bernardo Ribeiro**, taiteilijanimeltään **Bernardo** (9. lokakuuta 1989 Nova Friburgo, Rio de Janeiro, Brasilia – 7. toukokuuta 2016) oli brasilialainen jalkapalloilija. Hän oli pelipaikaltaan hyökkäävä keskikenttäpelaaja. Brasilian passin lisäksi Ribeirolla oli Italian passi.

Flamengossa uransa aloittanut Ribeiro siirtyi vuonna 2009 Serie A:ssa pelanneeseen Catania Calcioon, mutta ei lopulta päässyt sopimukseen seuran kanssa työlupaongelmien johdosta. Italiasta hän siirtyi albanialaiseen KF Skënderbeu Korçëen. Skënderbeusta hän siirtyi australialaisen Newcastle Jetsin riveihin ennen kuin IFK Mariehamn hankki hänet vuonna 2013 loukkaantuneen Diego Assisin korvaajaksi.

Hän kuoli sydäninfarktiin Brasiliassa 7. toukokuuta 2016 26-vuotiaana.

## Lähteet
* http://www.transfermarkt.co.uk/en/ribeiro/profil/spieler_189608.html
### Viitteet
Ribeiro

**Ribeiro** on muun muassa seuraavien henkilöiden sukunimi:

* Adriano Leite Ribeiro (s. 1982), brasilialainen jalkapalloilija
* Alceu Ribeiro (1919–2013), uruguaylainen taidemaalari ja kuvanveistäjä
* Alex Ribeiro (s. 1948), brasilialainen kilpa-autoilija ja Formula 1 -kuljettaja
* Alfonso Ribeiro (s. 1971), yhdysvaltalainen näyttelijä ja tanssija
* Alípio de Miranda Ribeiro (1874–1939), brasilialainen eläintieteilijä
* Antônio Ribeiro de Oliveira (1926–2017), brasilialainen katolinen arkkipiispa
* Arnaldo Ribeiro (1930–2009), brasilialainen katolinen arkkipiispa
* Aquilino Ribeiro (1885–1963), portugalilainen kirjailija
* Bernard Ribeiro (s. 1944), brittiläinen kirurgi, kuninkaallisen kirurgikollegion ent. puheenjohtaja ja pääri
* Bernardo Ribeiro (1989–2016), brasilialainen jalkapalloilija
* Delfim Ribeiro Guedes (1908–1985), brasilialainen katolinen piispa
* Édson Luciano Ribeiro (s. 1972), brasilialainen pikajuoksija
* Everton Ribeiro (s. 1989), brasilialainen jalkapalloilija
* Fabiano Ribeiro de Freitas (s. 1988), portugalilainen jalkapallomaalivahti
* Fernanda Ribeiro (s. 1969), portugalilainen kestävyyskuoksija
* Fernando Ribeiro (s. 1974), portugalilainen runoilija ja muusikko
* Francisco Ribeiro (1965–2010), portugalilainen sellisti
* Gilberto Ribeiro Gonçalves (s. 1980), brasilialainen jalkapalloilija
* João Ubaldo Ribeiro (1941–2014), brasilialainen kirjailija
* Jorge Ribeiro (s. 1981), portugalilainen jalkapalloilija
* José Ronaldo Ribeiro (s. 1957), brasilialainen katolinen piispa
* Mike Ribeiro (s. 1980), kanadalainen jääkiekkoilija
* Nuno Ricardo Oliveira Ribeiro, *Maniche* (s. 1977), portugalilainen jalkapalloilija ja valmentaja
* Yasmim Assis Ribeiro (s. 1996), brasilialainen jalkapalloilija.
Sergio García

**Sergio García** voi tarkoittaa ainakin seuraavia henkilöitä:

*Sergio García Fernández (s. 1980), espanjalainen golfinpelaaja
*Sergio García de la Fuente (s. 1983), espanjalainen jalkapalloilija.
Adrian Rizvani

**Adrian Rizvani** (s. 1. marraskuuta 1981 Tirana, Albania) on albanialaissyntyinen Suomen kansalaisuuden omaava futsalpelaaja ja jalkapalloilija. Futsalissa Rizvani on edustanut Futsal-liigan Tervareita syksystä 2002 lähtien eli kaikkiaan 16 kautta.  Suomen futsalmaajoukkueessakin esiintynyt Rizvani on pelipaikaltaan hyökkääjä. 

Rizvani on Futsal-Liigan kaikkien aikojen tehokkain pelaaja. Hänen on tehnyt urallaan 329 pistettä (203+126). Pisteiden lisäksi hän pitää ykköspaikkaa hallussaan maalien määrässä.  Hän voitti kaudella 2009–2010 Futsal-liigan pistepörssin. Rizvani on voittanut Tervareiden riveissä Futsal-liigan hopeaa kaudella 2013–2014.  Kaudella 2016-2017 Rizvani toimi tuolloin myös Tervareiden päävalmentajana. 

Rizvani kuului vuonna 1998 Suomeen tulleeseen albanialaiseen jalkapallojoukkueeseen, josta hän ja mm. Dritan Stafsula anoivat turvapaikkaa Suomesta. Heidät sijoitettiin Ouluun, jossa he aloittivat 1990-luvun lopussa futsalin ja jalkapallon pelaamisen oululaisessa Tervareiden joukkueessa. Vuosina 2003–2006 Rizvani pelasi jalkapallossa 76 Ykkösen ottelua tehden kaikkiaan seitsemän maalia. Ykkösen joukkueina olivat AC Oulu, GBK, OLS ja FC Hämeenlinna. Myöhemmin hän on pelannut Kakkosta OLS:n ja Tervareiden riveissä.

## Lähteet
Muuraslampi

**Muuraslampi**  on Pirkanmaalla Parkanossa ja Ikaalisissa Varessalmen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Muuraslampi on osa Poltinjoen-Leppäsjärven aluetta.

## Maantietoa
Järven pituus on 950 metriä, leveys 300 metriä ja sen pinta-ala on 20 hehtaaria. Se sijaitsee pohjois-etelä-suuntaisen harjujakson kohdalla, missä Ruojärvestä lähtevä Aurejoki (?) on tunkeutunut Leppäsjärveen. Kolme kilometriä pitkässä ja 14 metriä putoavassa joessa Muuraslampi on läpivirtausjärvi. Lampeen laskee kuusi metsäojaa, jotka tuovat vettä ympäröiviltä soilta. Joen yläpuolinen osuus on vain 600 metriä, josta Kalliokoski on 200 metriä pitkä. Alajuoksulla on matkaa  1,1 kilometriä padolle, jossa toimii Leppäkosken Sähkön omistama Leppäskosken voimala (vuosituotanto 2,2&nbsp;GWh). Voimalasta on vielä puoli kilometriä Leppäsjärvelle. Voimalan padon alle jääneestä koskesta on vielä 200 metriä näkyvissä. Muuraslammen vesiallas on kaksialtainen, koska keskellä on 60 metriä leveä kavenne eikä järvellä ole saaria. Rantaviivan pituus on 3,3 kilometriä. Ranta on peltomaata muuten paitsi kaakkoisrannassa, jossa Jyrkänkallionmäki putoaa lampeen. Lammen lähiympäristössä on kuusi maatilaa ja sen rannalle on rakennettu kymmenen vapaa-ajan asuntoa. Niille johtaa tiet yhdystieltä 13275. Järven keskellä kulkee Parkanon ja Ikaalisten välinen raja.

## Vedenlaatu
Lammen vedenlaatua on tutkittu ainakin vuonna 1994. Sen mukaan tulokset olivat samantapaiset kuin Ruojärven päällysvedessäkin oli.

## Historiaa
Läpivirtausjokea on ennen vanhaa kutsuttu myös Aurejoeksi.

## Melontareitti
Lampi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.

## Lähteet

## Aiheesta muualla
* JärviWiki: [Muuraslampi](http://www.jarviwiki.fi/wiki/Muuraslampi_(35.571.1.013))
Il gigante di Metropolis

**Il gigante di Metropolis** (”Metropoliksen jättiläinen”) on vuonna 1961 valmistunut italialainen seikkailuelokuva. Tieteisfiktiota ja peplumia yhdistävän elokuvan on ohjannut Umberto Scarpelli. Sen pääosaa esittää yhdysvaltalainen Gordon Mitchell.

## Juoni
Vuonna 20&nbsp;000 eaa. joukko ihmisiä lähestyy tieteen salaisuudet tuntevaa Metropoliksen kaupunkia. Heitä pommitetaan magneettisäteillä, ja vain voimakas Obro jää eloon. Hänet vangitaan ja viedään kaupunkiin, jonka suuruudenhullu kuningas Yotar tekee kokeita ikuisen elämän löytämiseksi. Obro ja Yotarin tutkijat varoittavat tieteen väärinkäytön aiheuttamasta luonnonkatastrofista, mutta kuningas päättää jatkaa koetta isänsä aivojen siirtämiseksi pojalleen Elmosille. Kuningatar Texen yrittää pelastaa Elmosin vapauttamalla Obron, johon liittyy myös Yotarin tytär Meseda. Obro kapinoi Yotaria vastaan, mutta lopulta maanjäristys tuhoaa Metropoliksen ja vain Obro, Meseda ja Elmos pelastuvat.

## Näyttelijät

## Tuotanto, teemat ja vastaanotto
*Il gigante di Metropolis* on kuvattu Scope-laajakangastekniikalla Eastmancolor-väreissä Incir De Paolisin ja Olimpian studioilla sekä tulivuori Etnan maisemissa. Pääosaa esittävän Gordon Mitchellin mukaan elokuvan varsinainen ohjaaja on sen tuottaja Emimmo Salvi.

Elokuva on kiinnostava, joskaan ei täysin onnistunut yritys yhdistää tieteisfiktion kuvastoa ja teemoja tyypilliseen peplum-juoneen. Sen kohokohtia ovat futuristinen lavastus sekä puhdasta peplumia edustavat lihaksikkaan sankarin voimainkoetukset. Synkkä ja painostava, aikaansa edellä ollut elokuva menestyi Italiassa huonosti.

## DVD-julkaisut
*Il gigante di Metropolis* on saatavilla ranskalaisen M6 Vidéon hyvälaatuisena DVD-julkaisuna, joka sisältää myös italiankielisen ääniraidan.

## Lähteet

## Aiheesta muualla
*
Kapteeni Britannia

**Kapteeni Britannia** (Brian Braddock) on Chris Claremontin ja Herb Trimpen luoma Marvel-supersankari jonka ensi esiintyminen oli vuoden 1976 sarjakuvassa Captain Britain Weekly #1. Kapteeni Britannia on Britanniasta vastaava sankari kun Amerikassa on jo Kapteeni Amerikka.

## Kostajat
Kapteeni Britannia on palvellut monissa ryhmissä kuten Salaiset Kostajat.
Santamartanluura

**Santamartanluura** (*Grallaria bangsi*) on luurien heimoon kuuluva varpuslintu.

## Levinneisyys
Santamartanluuraa tavataan Kolumbian pohjoisosissa. Laji on luokiteltu vaarantuneeksi, koska sen levinneisyysalue on pieni, ja koska se on vähenemässä elinympäristöjen tuhoutumisen vuoksi. Lajin populaatioksi arvioidaan 3&nbsp;500–15&nbsp;000 yksilöä.

## Lähteet
Cundinamarcanluura

**Cundinamarcanluura** (*Grallaria kaestneri*) on luurien heimoon kuuluva varpuslintu.

Cundinamarcanluuran pää selkä ja siivet ovat ruskeat. Harmaassa rinnassa on valkoisia viiruja ja vatsa on valkoinen. Lajin elinympäristöä ovat metsät. Cundinamarcanluura syö hyönteisiä. 

## Levinneisyys
Cundinamarcanluuraa tavataan Kolumbiassa. Lajin levinneisyysalue on hyvin pieni ja tunnettuja esiintymiä on vain kolme. Laji on vähenemässä, ja se on luokiteltu erittäin uhanalaiseksi. Sen populaatioksi arvioidaan 500–1&nbsp;200 yksilöä. Kantaa uhkaa elinympäristön häviäminen.

## Lähteet
Erkki Kivi (äänisuunnittelija)

**Erkki Juhani Kivi** (26. syyskuuta 1946 Jyväskylä – 29. huhtikuuta 2023 Lahti) oli suomalainen elokuvien äänisuunnittelija sekä elokuva-alan yrittäjä, tietokirjailija ja opettaja. Hän oli perustamassa Crea Ääni-, Crea Video- ja Cinemix-yhtiöitä sekä Storyfilmiä, jonka toimitusjohtajana hän työskenteli 1978–1998.

Kivi kirjoitti ylioppilaaksi Jyväskylän normaalilyseosta ja pääsi sitten Yleisradion Ammattiopiston äänittäjäkoulutukseen vuosiksi 1966–1967. Jo ennen kurssin päättymistä hän sai paikan Mainostelevision filmiryhmästä, aluksi Paul Jyrälän assistenttina, sitten itsenäisenä ammattilaisena Aarne Tarkaksen, Veikko Kerttulan ja Pauli Virtasen johtamissa työryhmissä. Hän teki ääntä muun muassa MTV-teatterin Aitiopaikka- ja Teatterituokio-näytelmiin. Eräs isoimpia töitä oli kymmenosainen tv-sarja *[[Kunnon sotamies Svejkin seikkailuja]]*.

1970-luvun alussa Kivi siirtyi perustamaan elokuvaääneen erikoistuvaa tytäryhtiötä Kyösti Varesvuon ja Hans Haatajan Crea-Filmille. Crea-yhtiöiden ääni- ja videostudioiden päällikkyyden ohella hän toimi äänisuunnittelun opettajana Taideteollisen korkeakoulun elokuvaosastolla. Kiven yrittäjätaival alkoi hänen ostettuaan Finnvox Oy:n elokuvaäänittämön, josta tuli nimellä Cinemix Oy yksi 1970-luvun suosituimmista suomalaiselokuvien äänituotantopaikoista.

Vuonna 1978 Erkki Kivi perusti yhdessä kahden ohjaajan, Paul Brückin ja Juha Tapanisen kanssa uuden mainoselokuvien tuotantoyhtiön, Story Filmi Oy:n, jonka toimitusjohtajana hän toimi parikymmentä vuotta. Se nousi 1980-luvulla vakavaksi kilpailijaksi Kiven aiemmalle työnantajalle, Varesvuon Crea-yhtiöille. Kivi irtautui Storyfilmistä 1998.

Vuonna 1997 Erkki Kivi valittiin Tuusulassa sijaitsevan, aikuiskoulutuskeskus Adultaan kuuluneen av-alan jatkokoulutuskeskuksen Koulutusstudio Alexiksen johtajaksi.

Laskujensa mukaan Kivi on ollut mukana tekemässä noin kolmea tuhatta mainoselokuvaa ja paria sataa yritysvideota. Äänityön lisäksi Kivi myös ohjasi, käsikirjoitti ja tuotti sekä dokumenttielokuvia että televisiodraamaa. Hän myös kirjoitti ja toimitti useita elokuva-alan tietokirjoja.

Kivi kuoli 76-vuotiaana pitkän sairauden uuvuttamana. Kivi on haudattu Helsingin pitäjän kirkon hautausmaalle Vantaalle.

## Kirjallisia teoksia
**Äänitystekniikan perussanasto*. Demo 1972.
**Elävä ääni. Elokuvaäänen tekniikka ja työmenetelmät. Elokuvaäänen sanasto*. 1975. .
**Käytännön pienvideotekniikkaa*. Valtion koulutuskeskus 1980. .
**Elokuvailmaisun perusteet.* Yhdessä Kari Pirilän ja Hannu Peltomaan kanssa, Insinööritieto, 1983. .
*Erik Rasmussen ja Per Meinertsen, suom. ja toim. Erkki Kivi: *Elokuvan äänentoisto.* Suomen elokuvasäätiö 1985. .
**Elävä kuva – elävä ääni. Ensimmäinen osa: Otos*. Yhdessä Kari Pirilän kanssa, Like 2005. .
**Elävä kuva – elävä ääni. Toinen osa: Leikkaus*. Yhdessä Kari Pirilän kanssa, Like 2008. .
**Elävä kuva – elävä ääni. Kolmas osa: Teos*. Yhdessä Kari Pirilän kanssa, Like 2010. .
**Kuinka kuvat puhuvat, Elokuvaäänen pidempi oppimäärä.* Books on Demand 2013. .
**Mustelmia – matkalippu menneisyyteen*. Omalelämäkerta. Books on Demand 2016. .

## Lähteet
Viirupääluura

**Viirupääluura** (*Grallaria andicolus*) on luurien heimoon kuuluva varpuslintu.

## Levinneisyys
Viirupääluuraa tavataan Boliviassa ja Perussa. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Voikkaan palo 1933

**Voikkaan palo 1933** syttyi 9. heinäkuuta 1933. Palossa tuhoutui koko silloinen Voikkaan taajaman keskusta-alue.

Palo sai alkunsa helteisenä sunnuntain keskipäivänä kello 12.25 aikaan kun leipuri Ikäheimosen talon savupiipusta lentänyt kipinä sytytti naapurissa olleen V. Sillgrenin talon ulkorakennuksen katon. Kolme tuntia kestänyt palo tuhosi 103 rakennusta, joista 41 oli liikerakennuksia. Yli 300 ihmistä menetti asuntonsa mutta kuolonuhreja ei tullut. Paloa sammuttamassa oli yli 1 000 miestä.

Palon seurauksena suuri osa Voikkaan keskustan vanhemmasta rakennuskannasta on peräisin vuosien 1933 ja 1939 väliltä.

## Lähteet
* Kouvolan museoaarteita - Museoesineitä Poikilo-museoiden kokoelmista ja tarinoita Kouvolasta 9.7.2013 : Voikkaan tulipalosta 80 vuotta
* 

## Aiheesta muualla
* Kauhunpäivä Voikaala. Neljättäkymmentä taloa paloi siellä eilen, ulkorakennuksineen n. 100 rakennusta, Helsingin Sanomat, 10.07.1933, nro 180, s. 1, Kansalliskirjaston digitaaliset aineistot
Domino (kappale)

**Domino** on brittiläisen laulaja-lauluntekijä Jessie J:n kappale hänen Who You Are -debyyttialbumiltaan. Se julkaistiin albumin viidentenä singlenä 29. elokuuta 2011. Musikaalisesti "Domino" on electropopkappale, joka sisältää viittauksia diskosta ja R&B:stä. Jessie J sanoitti "Dominon" hänen tuottajiensa, "Dr. Luken ja Cirkutin kanssa ja jonkin verran sanoituksiin osallistuivat myös Claude Kelly sekä Max Martin. Kappaleesta tuli Jessie J:n toinen Britannian singlelistan kärjen saavuttanut single, ensimmäisen ollessa Dr. Luken ja Claude Kellyn käsialaa oleva "Price Tag". Yhdysvalloissa kappale pääsi parhaimmillaan Billboard Hot 100 -listan 6. sijalle, muodostuen hänen menestyneimmäksi singleksi Yhdysvalloissa. Kappaletta käytettiin Disneyn Re-Micksissä. Kappale palkittiin Brit Awardilla kategoriassa "Paras brittiläinen single" vuoden 2013 BRIT Awards-gaalassa.

## Lähteet
Lieksan palo 1934

**Lieksan palo 1934** syttyi 9. toukokuuta 1934. Palossa tuhoutui 70 puurakennusta Lieksan kirkonkylässä.

Palo sai alkunsa luultavasti Lieksan työväentalon pärekatolle lentäneestä kipinästä ja levisi sieltä sitten tapahtumahetkellä vallineen navakan tuulen ansiosta nopeasti naapuritalojen pärekatoille. Palo tuhosi 70 rakennusta noin 250 × 300 metrin suuruiselta alueelta Lieksan keskustasta ja noin 200 ihmistä menetti kotinsa.

## Lähteet
* Lieksan historiaa: Lieksan palo 9.5.1934 

## Aiheesta muualla
* Kannuksen ja Lieksan raunioita, Kansan kuvalehti, 19.05.1934, nro 20, s. 8, Kansalliskirjaston digitaaliset aineistot
Kastanjahuppuluura

**Kastanjahuppuluura** (*Grallaria rufocinerea*) on luurien heimoon kuuluva varpuslintu.

## Levinneisyys
Kastanjahuppuluuraa tavataan Kolumbiassa ja Ecuadorissa. Laji on luokiteltu elinvoimaiseksi, joskin kanta on vähenevä.

## Lähteet
Aikakirjat (albumi)

**Aikakirjat** on suomalaisen power metal -yhtyeen Heavy Metal Perseen toinen pitkäsoitto. Se debytoi Suomen virallisen listan sijalla 49.

## Kappaleet
# 
# 
# 
# 
# 
# 
# 
# 
# 
# 
#  (Jethro Tull Aqualung cover)

## Kokoonpano
* Matias Palm – laulu, kitara
* Juha Leikkainen – kitara
* Harri Leinonen – basso
* Heikki Romppainen – rummut

### Vierailevat muusikot
* Helena Sorva – viulu (Vainolaista vastaan)
* Eero Kaukomies – piano (Vesikeuhko), taustalaulu (Vainolaista vastaan)

### Tuotanto
* Eero Kaukomies – äänittäjä, miksaaja
* Dan Swanö – masteroija

## Arvostelut
* Imperiumi.net: 
* Inferno: *positiivinen*
* Kaaoszine: 9/10
* Soundi: 

## Lähteet

## Aiheesta muualla
* Heavy Metal Perse
* Heavy Metal Perse Myspace
* Dethronemusic.com
* Aikakirjat discogs.com-sivustolla
*
Ajankohtainen Nelonen

**Ajankohtainen Nelonen** on suomalainen viihdeohjelma, jossa parodioitiin ajankohtaisia uutisia. Ohjelmaa juonsivat Pihla Penttisen ja Robin Svartströmin esittämät Meggi Halonen ja Lennu Niinistö. Ohjelman kanavakuuluttajaa esitti Kaarina Hazard.

Nelosen maanantaista torstaihin kello 19:30 esittämässä ohjelmassa perehdyttiin tuoreisiin näkökulmiin päivän uutisista sekä käsikirjoitettuihin skuuppeihin. Ohjelmaa tehtiin toukokuuhun 2014 asti.

Penttisen, Svartströmin ja Hazardin näyttelemien hahmojen lisäksi sarjassa vierailevina näyttelijöinä olivat muun muassa Pirjo Heikkilä, Mari Turunen, Teemu Aromaa, Santtu Karvonen ja Jaakko Saariluoma.

## Lähteet

## Aiheesta muualla
* Ohjelman verkkosivut
*
Dimlights

**Dimlights** on suomalainen yhtye, johon ensimmäisen pitkäsoiton jälkeen liittyi yhdysvaltalainen muusikko Dallas Wayne.

## Kokoonpano
* Teuvo Lampinen (bassokitara, laulu) 
* Markku Luukkanen (rummut)
* Timo Vakkilainen (laulu, kitara, mandoliini, mandola)
* Dallas Wayne
## Diskografia
* Walking the duck (1990)
* Lucky 13 (1992)
* Part of the crew (1994)

## Lähteet

## Aiheesta muualla
*
Vuoristoaallot

**Vuoristoaalto** syntyy, kun stabiilia ilmaa poikkeutetaan pystysuunnassa, jolloin ilmamassa jää heilahtelemaan alkuperäisen tasapainotilansa molemmin puolin. Luonnossa vuoristoaaltoja syntyy ilman ylittäessä vuorijonon, mistä tuleekin nimitys vuoristoaalto. Joissain lähteissä käytetään myös nimitystä gravitaatioaalto kuvaamaan täysin samaa ilmiötä. Koska vuoristoaallot aiheuttavat ilman pystysuuntaista liikettä, muodostavat aallot myös pilviä. 

Vuoristoaallon aallonpituus, eli myös pilvien etäisyys toisistaan, saadaan ratkaistua laskemalla aallolle Brunt-Väisälän taajuus. 

: N = \frac{2\pi}{\tau}=\sqrt{\frac{g}{T_0}\left (\Gamma_d - \gamma \right )}= \sqrt{\frac{g}{\theta}\frac{d\theta}{dz}}

missä τ on heilahdusaika, g painovoimakiihtyvyys, T_0 lämpötila aallon syntyessä, \Gamma_d kuivan ilman lämpötilavähete,\gamma ilmapaketin lämpötilavähete, \theta potentiaalilämpötila ja z korkeus. Värähtelyn taajuuden N yksikkö on rad/s.

Kun aallonpituus \lambda \approx \tau V , jossa *V* on tuulen nopeus, saadaan vuoristoaaltoon liittyvä aallonpituus siis laskettua kun tunnetaan tuulen nopeus V, ilman lämpötila vuoren huipulla T_0 ja ilman lämpötilavähete \gamma tai vaihtoehtoisesti potentiaalilämpötilan \theta paikallinen muutos korkeuden suhteen. Kaavan mukaisesti vuoristoaaltoja ei siis voi syntyä epävakaalle ilmalle \left(\frac{d\theta}{dz} , koska neliöjuuren alle tulisi negatiivinen luku.

## Lähteet
Kirkkojärvi (Parkano)

**Kirkkojärvi**  on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kirkkojärvi on osa Vuorijoen valuma-aluetta.

## Maantietoa
Järven pituus on 2,0 kilometriä, leveys 700 metriä ja sen pinta-ala on 72 hehtaaria. Se sijaitsee Parkanon keskustassa. Vuorijoki on suurin joki, joka laskee järveen. Se tuo Vuorijärven vedet Kirkkojärveen. Muut ojat tuovat vettä keskustan pohjoispuolen- ja lounaispuolen soilta. Järven oma laskujoki Kirkkojoki on vain 850 metriä pitkä ja se yhtyy neljä kilometriä pitkään Viinikkajokeen 700 metriä ennen sen laskemista Parkanonjärveen.

Järvessä on kaksi järviallasta. Pääallas on 1,4 kilometriä pitkä ja 700 metriä leveä. Pienempi järviallas sijaitsee pääaltaan kaakkoispäässä noin 20 metriä leveä salmen erottamana. Sitä kutsutaan Pappilansalmeksi. Salmen yli kulkee valtatien 3 silta. Altaan pituus 500 metriä pitkä ja 140 metriä leveä. Kirkkojoki lähtee salmen eteläpäästä. Rantaviivan pituus on 5,8 kilometriä. Se on pääosin taajamaa, mutta pohjoisrannat ovat peltojen reunaa.

## Historiaa
Järven nimi oli aiemmin "Kanajärvi". Parkanon kirkko, joka rakennettiin jo vuonna 1800, ei ole ollut heti alussa järven nimen perustana.

## Lähteet

## Aiheesta muualla
* JärviWiki: [Kirkkojärvi](http://www.jarviwiki.fi/wiki/Kirkkojärvi_(35.535.1.001))
Tuomaskuoro

**Tuomaskuoro** (saksaksi *Thomanerchor*) on poikakuoro Saksassa Leipzigissa. Kuoro perustettiin vuonna 1212, ja se on siten vanhimpia kuoroinstituutioista. Kuorossa laulaa 92 iältään 9-18-vuotiasta poikaa. Tuomaskuorolaiset, saksaksi *Thomaner*, asuvat sisäoppilaitoksessa, *Thomasalumnatissa*, ja käyvät koulua *[[Tuomaskoulu|Thomasschule zu Leipzigissa]]*, joka on painottunut kieliin ja musiikkiin. Kuoron kotikirkko on Leipzigin Tuomaskirkko, *Thomaskirche*. Johann Sebastian Bach työskenteli tuomaskanttorina (kuoron johtajana) vuosina 1723–1750. Nykyinen tuomaskanttori on Andreas Reize.

## Aiheesta muualla
* Juhani Hämäläinen : Thomaaneista, motetista ja vähän muutakin Leipzigin kuuluisasta Tuomaskuorosta ja tuomaskoulusta, Aamulehti, 18.05.1930, nro 132, s. 20, Kansalliskirjaston digitaaliset aineistot
Birthday (Katy Perryn kappale)

**Birthday** on yhdysvaltalaisen laulaja-lauluntekijä Katy Perryn kappale hänen neljänneltä, vuonna 2013 ilmestyneeltä *[[Prism (Katy Perryn albumi)|Prism]]*-studioalbumiltaan. Kappaleen sanoittivat Perry ja Bonnie McKee sekä tuotti Dr. Luke, Max Martin ja Cirkut. Kriitikot sekä Perry itse on vertaillut kappaletta Princeen ja Mariah Careyhyn. "Birthdayn" sanoituksien kaksimielisyydellä Perry antaa seksuaalisia viittauksia kaverin syntymäpäivän juhlintaan. Kappale lähetettiin CHR:ään ja rytmikkään musiikin radioihin *Prism*-albumin neljäntenä singlenä 21. huhtikuuta 2014.

"Birthday" on julkaisunsa jälkeen saanut musiikkikriitikoilta pääosin positiivisia vastaanottoja, jotka yllättyivät kappaleen melodiasta, mutta kritisoivat puolestaan seksuaalisia viittauksia. *Prism*-albumin julkaisun jälkeen "Birthday" pääsi singlelistoille Etelä-Koreassa ja Ranskassa. Kun kappale oli julkaistu virallisena singlenä, se saavutti sijoituksia viidenkymmenen parhaan joukkoon Australiassa, Kanadassa ja Alankomaissa, samalla kun se sijoittui Yhdysvaltain Billboard Hot 100 -listan 83. sijalle. Kappaleeseen liittyvä musiikkivideo julkaistiin 24. huhtikuuta 2014. Video on ensisijaisesti taltioitu piilokameroilla ja siinä Perry on viitenä erilaisena hahmona lukuisilla syntymäpäiväjuhlilla sekä juhlatilaisuuksissa. Kriitikot yllättyivät videon teemasta mutta kritisoivat hänen hahmokuvaansa.

## Lähteet
Carl Gottfried Seuerling

**Carl Gottfried Seuerling** (1727 Ortrand, Saksa – 14. toukokuuta 1795 Örebro, Ruotsi) oli saksalaissyntyinen näyttelijä ja teatterinjohtaja. Taiteellisen uransa hän teki pääasiassa Ruotsissa, mukaan luettuna uraauurtava kiertueteatteritoiminta valtakunnan itäisissä maakunnissa eli nykyisessä Suomessa. Hänen johtamansa teatteriryhmä esitti ensi kertaa Suomessa useita teatteritaiteen klassikoita.

## Ura
Carl Gottfried Seuerling syntyi pienessä Ortrandin kaupungissa nykyisen Brandenburgin osavaltion alueella. Hän oli mukana Pohjois-Saksaa kiertäneissä teatteriryhmissä 1750-luvulla. Seuerling asettui Ruotsiin vuoden 1760 tienoilla ja liittyi Peter Lindahlin seureeseen. Sittemmin Seuerling nai Lindahlin tyttären, näyttelijä Margaretha Lindahlin. Teatteriseurueen johtajana Seuerling aloitti vuonna 1768. Suomeen seurue suuntasi matkansa ensimmäisen kerran talvella 1767–1768. Aikakirjojen mukaan kiertue aloitettiin Turusta, missä teatteriryhmä esiintyi Uudellatorilla sijainneessa varastorakennuksessa. Kiertue jatkui Helsingin, Porvoon ja Loviisan kautta Venäjän puolelle Friedrichshafeniin eli nykyiseen Haminaan. Toisen kerran Seuerlingin seurue rantautui Turkuun ja Suomeen vuonna 1778.

Seuerlingin teatteriryhmä niitti mainetta koko Suomessa aina Oulua myöten. Ryhmä näytteli muun muassa Calderónin, Holbergin, Lessingin, Molièren, Racinen, Shakespearen ja Voltairen kirjoittamia näytelmiä. Mitään teatteritaloja Suomessa ei ollut, vaan kappaleet esitettiin hyvinkin vaatimattomissa puitteissa, ja kömmähdyksiä sattui tavan takaa.

Seuerling uudisti teatteria siten, että näyttämö jäi vain näyttelijöiden käyttöön, jolloin nuoret mieskatsojat eivät enää saaneet katsomopaikkaa näyttämöltä. Päinvastoin kuin useimmat kollegansa, Seuerling hallitsi taloudenpidon. Hän hankki vanhoilla päivillään talon Örebrosta. Näyttelijöihin ja teatteritoimintaan suhtauduttiin melko penseästi 1700-luvun Ruotsissa, mutta Seuerling onnistui hankkimaan itselleen arvostusta ja hän kuoli kunnioitettuna kansalaisena.

## Perhe
Carl Gottfried Seuerlingin ensimmäinen aviopuoliso oli kapteeni Henrik Heidensköldin tytär Maria Ekman, jonka ensimmäinen aviopuoliso puolestaan oli ollut kapteeni Peter Ekman. Maria Ekman oli Seuerlingia neljännesvuosisadan vanhempi. Seuerlingin toinen puoliso oli näyttelijä Margaretha Lindahl, joka oli Seuerlingia 19 vuotta nuorempi. Margaretha Lindahlin isä Peter Lindahl ja veli olivat niin ikään näyttelijöitä. Seuerlingilla oli lapset Carolina Fredrica (Höijer) (1769–1821), Carl Fredric Seuerling (1770–1831), Gustaf Wilhelm Seuerling (1771–),  Gottfrid Ferdinand Seuerling (1775–1826), Augusta Sofia Seuerling (1776), Charlotta Albertina Seuerling (1777), Gustafva Margaretha (Gustafsson) (1780–1863), Charlotta Antoinetta Seuerling (1782–1828) ja Johan Petter Seuerling (1789–1799). Heistä näyttelijöinä työskentelivät Carolina Fredrica ja Gustaf Wilhelm.

## Lähteet
*Suomen kansallisbiografia 8, SKS, Helsinki 2006, 
*Koski, Pirkko: Näyttelijänä Suomessa, WSOY 2013, 

### Viitteet

## Aiheesta muualla
*Suomen kansallisbiografia
*Riksarkivet
*Genealogia.fi
Portsan pojat

**Portsan pojat** on Viljo Mäkisen pronssiveistos Turun VIII kaupunginosassa eli ”Portsassa”, osoitteessa Puutarhakatu 34.

Veistos kuvaa 1900-luvun alun juoksevia lyseolaispoikia. Tammikuun 14. päivänä 1972 paljastetun teoksen lahjoittivat Turun kaupungille Turun Työväen Säästöpankki ja sen entinen toimitusjohtaja Eero Numerla. Pronssiveistoksen korkeus on 180 cm ja punagraniittisen jalustan 70 cm.

## Lähteet
John Boyega

**John Boyega** (s. 17. maaliskuuta 1992 Peckham, Lontoo, Englanti) on brittiläinen näyttelijä. Hänet tunnetaan muun muassa roolistaan elokuvassa *[[Attack the Block]]*. Hän näyttelee Finniä *[[Tähtien sota]]* -elokuvasarjan jatko-osatrilogiassa.

## Filmografia
### Elokuvat
 

### Televisio

### Videopelit

## Lähteet

## Aiheesta muualla

*
Liisa Lääveri

**Liisa Lääveri** (1948–2025) oli suomalainen laulaja ja toimittaja, joka tunnettiin lastenmusiikin esittäjänä sekä pitkästä urastaan Yleisradiossa.

1960-luvun puolivälissä Oulun tyttölyseota käynyt Lääveri otettiin laulajaksi oululaiseen Pomfelis-nimiseen folkyhtyeeseen, jonka muut jäsenet olivat Matti Partanen ja Jouni Suistola. Yhtyeen esikuva oli yhdysvaltalainen Peter, Paul and Mary. 

Lääveri oli 1970-luvulla mukana lastenmusiikkiin ja kansanlauluihin erikoistuneissa lauluyhtyeissä Ykä, Matti ja Liisa sekä Ykä, Risto ja Liisa, joiden muut jäsenet olivat Yrjö Mattila, Risto Suurla ja Matti Kontio. Ykä, Matti ja Liisa levytti albumit *Jouten* (1971) ja *Kissapa Uu* (1977); Ykä, Risto, Liisa ja lapset teki albumin *Musabusa* (1974). Lääveri oli mukana lukuisilla muillakin 1970- ja 1980-lukujen lastenmusiikkialbumeilla ja teki useita albumeja muun muassa Paroni Paakkunaisen kanssa. 

Liisa Lääveri toimi pitkään Yleisradion toimittajana ensin Helsingissä ja vuodesta 1983 Oulu Radiossa, josta jäi eläkkeelle 2009. Helsingin-vuosinaan Lääveri juonsi muun muassa television ''Iltatähti''-musiikkiohjelmaa sekä radion *Rock-viikkoa* ja ''Nuorten sävellahjaa''.

Lääveri toimi 1980-luvulta alkaen oululaisten kehitysvammaisten musiikkiryhmä Estottomien ohjaajana. Vuonna 2003 hänet palkittiin näistä ansioista Nuorten Ystävät ry:n mitalilla.

## Mukana albumeilla
Liisa Lääveri lauloi ainakin seuraavilla albumeilla:

* *Jouten* (1971)
* *Hyvässä seurassa 5* (1971)
* *Musabusa* (1974)
* *Kissapa Uu* (1977)
* *Lapsellista* (1979)
* *Lapsille* (1979)
* *Täti Monika* (1979)
* *Kolme iloista rosvoa – Kasper, Jesper ja Joonatan* (1979)
* *Perinteiset lastenlaulut* (1979)
* *Suosituimmat eläinlaulut* (1979)
* *Muksujen musaboksi* (1979)
* *Liirum laarum* (1979)
* *[[Mörköooppera]]* (1980)
* *Pikka, pikku pikku akka* (1980)
* *Peikkometsä* (1982)
* *Kardemumman orkesteri ja kuoro – Kardemumman rosvot* (2×LP, 1982)
* *Putte-Possun huviretki* (1983)
* *[[Mörri-Möykyn suvi]]* (1983)
* *Nukkumatin suosikit – 20 toivottua iltalaulua* (1983)
* *Kaksi rantaa* (1984)
* *Lasten toivekonsertti – 100 suosittua* (1984)
* *Hyppelihiiri myökki-pyökki-metsässä* 1 ja 2, (1987)
* *Kupperkeikku* (1989)
* *Robottirock* (1992)
* *Lähdetään Korkeasaareen* (1998)
* *Kaikkien aikojen paras lastenlevy* (3×CD, 2008)
* *Kultaiset lastenlaulut* (4×CD, 2011)

## Lähteet

## Aiheesta muualla
* 
*